ভেরা হিঙ্গোরানি

ভেরা হিঙ্গোরানি (২৩শে ডিসেম্বর ১৯২৪ - ২৩শে এপ্রিল ২০১৮) ছিলেন একজন ভারতীয় স্ত্রীরোগ বিশেষজ্ঞ, প্রসূতি বিশেষজ্ঞ এবং চিকিৎসা বিষয়ক লেখক, যিনি অল ইণ্ডিয়া ইনস্টিটিউট অফ মেডিক্যাল সায়েন্সেস- এর স্ত্রীরোগ ও প্রসূতিবিদ্যা বিভাগের অধ্যাপক এবং প্রধান ছিলেন।

তিনি ভারতের প্রধানমন্ত্রী ইন্দিরা গান্ধী এবং ভারতের রাষ্ট্রপতি প্রতিভা পাটিলের জন্য একজন সম্মানীয় স্ত্রীরোগ বিশেষজ্ঞ ও প্রসূতি বিশেষজ্ঞ হিসেবে কাজ করেছেন। ভারত সরকার তাঁকে ১৯৮৪ সালে চতুর্থ সর্বোচ্চ ভারতীয় বেসামরিক সম্মান পদ্মশ্রীতে ভূষিত করে।

 জীবনী 
ভেরা হিঙ্গোরানি ১৯২৪ সালের ২৩শে ডিসেম্বর, ভারতের  বুবাক অঞ্চলে (স্বাধীনতাপূর্ব সিন্ধু প্রদেশ) জন্মগ্রহণ করেন। তাঁর বাবা ও মায়ের নাম ছিল যথাক্রমে টেকল্যাণ্ড এবং লীলাবতী হটচাঁদ। ভেরা হিঙ্গোরানি ১৯৪৭ সালে লেডি হার্ডিঞ্জ মেডিকেল কলেজ থেকে মেডিসিনে স্নাতক হন। স্ত্রীরোগ ও প্রসূতিবিদ্যায় বিশেষীকরণের পর, তিনি ১৯৫৯ সালে নতুন দিল্লির অল ইণ্ডিয়া ইনস্টিটিউট অফ মেডিক্যাল সায়েন্সেসে যোগদান করেন এবং স্ত্রীরোগ ও প্রসূতি বিভাগের প্রধানের পদে উন্নীত হন, এই পদটিতে তিনি ১৯৮৬ সাল পর্যন্ত অধিষ্ঠিত ছিলেন। এইমস থেকে পরিকল্পিত অবসর নেওয়ার পরে, ১৯৮৭ সালে তিনি বাত্রা হাসপাতাল এবং মেডিকেল রিসার্চ সেন্টারে যোগ দেন। ১৯৯৬ সাল পর্যন্ত সেখানে কাজ করেন এবং ১৯৯৭ সালে পরামর্শক হিসাবে কাজ করার জন্য এইমস-এ ফিরে আসেন।

ভেরা হিঙ্গোরানি বিশ্ব স্বাস্থ্য সংস্থার (ডব্লিউএইচও) একজন ক্লিনিকাল ডিরেক্টর ছিলেন এবং স্ত্রীরোগ ও প্রসূতিবিদ্যার বিষয়ে বেশ কয়েকটি নিবন্ধ এবং চিকিৎসা সংক্রান্ত গবেষণাপত্র লিখেছিলেন। তিনি আমেরিকান কংগ্রেস অফ অবস্টেট্রিশিয়ানস অ্যাণ্ড গাইনোকোলজিস্টের একজন সাম্মানিক ফেলো (১৯৭৭) এবং ন্যাশনাল একাডেমি অফ মেডিক্যাল সায়েন্সেসের একজন নির্বাচিত ফেলো ছিলেন। তিনি ১৯৮৪ সালে ভারত সরকারের কাছ থেকে পদ্মশ্রী বেসামরিক পুরস্কার পেয়েছিলেন।

ভেরা হিঙ্গোরানি তাঁদের পরিচালনা দলের সদস্য হিসাবে ভারত থেকে যক্ষ্মা নির্মূলের জন্য কাজ করা একটি বেসরকারি সংস্থা অপারেশন আশা -র সাথে জড়িত ছিলেন। তিনি আই বি হিঙ্গোরানিকে বিবাহ করেছিলেন এবং তাঁরা নতুন দিল্লির গ্রেটার কৈলাস এলাকায় থাকতেন।

মৃত্যু
২০১৮ সালের ২৩শে এপ্রিল ভেরা হিঙ্গোরানি টেক্সাসের হিউস্টনে ৯৩ বছর বয়সে মারা যান।

 নির্বাচিত গ্রন্থপঞ্জি 

 লোচিয়া অ্যাণ্ড মেনস্ট্রুয়াল প্যাটার্ন ইন উইমেন উইথ পোস্টপার্টাম আইইউসিডি ইনসার্শন
 ইউ অ্যাণ্ড ইয়োর হেলথ
 এ নিউ সাইন ফর ডিফারেনশিয়াল ডায়াগনসিস অফ ওভারিয়ান টিউমার উইথ প্রেগন্যান্সি
 ল্যাকটেশান অ্যাণ্ড ল্যাকটেশনাল অ্যামেনোরিয়া উইথ পোর্ট-পার্টাম আইইউসিডি ইনসার্শন
 জেনিটাল ট্র্যাক্ট প্যাপিলোমাস উইথ প্রেগন্যান্সি

 আরও দেখুন 


 তথ্যসূত্র 

বিষয়শ্রেণী:দিল্লির নারী বিজ্ঞানী
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চিকিৎসায় পদ্মশ্রী প্রাপক
বিষয়শ্রেণী:দিল্লির চিকিৎসক
বিষয়শ্রেণী:ভারতীয় নারী স্ত্রীরোগ বিশেষজ্ঞ
বিষয়শ্রেণী:ভারতীয় প্রসূতি বিশেষজ্ঞ
বিষয়শ্রেণী:ভারতীয় চিকিৎসাবিজ্ঞান লেখক
বিষয়শ্রেণী:ভারতীয় চিকিৎসা শিক্ষায়তনিক
বিষয়শ্রেণী:ভারতীয় স্ত্রীরোগ বিশেষজ্ঞ
বিষয়শ্রেণী:ন্যাশনাল একাডেমি অফ মেডিক্যাল সায়েন্সের সভ্য
বিষয়শ্রেণী:২০শ শতাব্দীর ভারতীয় নারী চিকিৎসক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর ভারতীয় চিকিৎসক
বিষয়শ্রেণী:২০১৮-এ মৃত্যু
বিষয়শ্রেণী:১৯২৪-এ জন্ম